****

**ZAKLADA ZA PREVENCIJU KRIMINALITETA**

**“SVETI MIHAEL”**

KLASA: 230-04/24-01/42

URBROJ:2186-01-24-1

**Varaždin**, 20. prosinca 2024.

Na temelju članka 7. Pravilnika o načinu i postupku dodjele potpora iz sredstava Zaklade za prevenciju kriminaliteta „Sveti Mihael“ (KLASA: 007-01/15-01/4, URBROJ: 2186/1-01/1-15-1 od 30. siječnja 2015. godine), upravitelj Zaklade objavljuje

**JAVNI POZIV**

**za dodjelu potpora iz sredstava**

**Zaklade za prevenciju kriminaliteta “Sveti Mihael”**

**u 2024. godini**

Javni poziv objavljuje se za dodjelu novčanih sredstava (potpore) za:

1. preventivne aktivnosti, kampanje, programe ili projekte koje se kontinuirano provode određeno vrijeme i prepoznati su kao učinkoviti u prevenciji kriminaliteta

2. nove preventivne aktivnosti, kampanje, programe ili projekte.

Raspoloživi iznos sredstava po ovom Javnom pozivu, ukupno iznosi 20.000,00 eura.

Preventivne aktivnosti, kampanje, programi ili projekti iz točke 1. i 2. ovog Javnog poziva odnose se na prevenciju kriminaliteta iz slijedećih prioritetnih područja: opći kriminalitet, zlouporabe droga i ovisnost o alkoholu, vršnjačko nasilje u školama, nasilje na internetu, govor mržnje, promicanje i jačanje sigurnosti prometa na cestama.

Prijavitelji za dodjelu novčanih sredstava (potpora) iz Javnog poziva su pravne i fizičke osobe s područja Županije koje svojim preventivnim aktivnostima, kampanjom, programom ili projektom utječu na prevenciju kriminaliteta.

Korisnici potpora moraju imati prebivalište/sjedište na području Varaždinske županije u trajanju neprekidno najmanje dvije godine prije raspisivanja Javnog poziva za provođenje preventivnih aktivnosti, kampanje, programa, ili projekta, odnosno podnošenja Zahtjeva za ostvarivanje prava na financijska sredstva.

Jedna pravna ili fizička osoba na ovaj Javni poziv može podnijeti najviše jednu prijavu.

Financijska potpora po prijavljenom projektu može pojedinačno iznositi do najviše 2.000,00 eura.

Prijavitelji, uz **obrazac prijave preventivnih aktivnosti, kampanje, programa ili projekta** obvezno dostavljaju slijedeću dokumentaciju :

**pravna osoba:**

* naziv i sjedište, OIB, preslika izvoda iz sudskog registra trgovačkog društva, odnosno presliku obrtnice za obrtnike, broj IBAN-a i naziv poslovne banke;
* preventivne aktivnosti, kampanje, programa ili projekta;
* potvrdu o solventnosti podnositelja;
* potvrdu o nekažnjavanju pravne osobe (ne stariju od šest mjeseci);
* Izjavu
* Izvješće o utrošenim sredstvima po javnom pozivu za dodjelu potpora iz sredstava Zaklade u 2023. godini, ako su im ista dodijeljena.

**fizička osoba:**

* ime, prezime, OIB, adresu prebivališta, presliku osobne iskaznice, broj IBAN-a i naziv poslovne banke;
* preventivne aktivnosti, kampanje, programa ili projekta;
* potvrdu o nekažnjavanju (ne stariju od šest mjeseci);
* Izjavu
* Izvješće o utrošenim sredstvima po javnom pozivu za dodjelu potpora iz sredstava Zaklade u 2023. godini, ako su im ista dodijeljena.

Rok za podnošenje prijava je do 31. siječnja 2025. godine.

Prijave, zajedno s traženom dokumentacijom dostavljaju se isključivo poštom na adresu:

**Zaklada za prevenciju kriminaliteta Sveti Mihael**

**Franjevački trg 7, 42000 Varaždin**

**s naznakom „JAVNI POZIV“**

Za dodatne informacije možete kontaktirati na e-mail: zaklada.sveti.mihael@gmail.com

Kriteriji za vrednovanje pristiglih prijava za potpore Zaklade određeni su člankom 11. navedenog Pravilnika, a oni su: veličina ciljne skupine, reference podnositelja (iskustvo, broj realiziranih preventivnih aktivnosti, prihvatljivost i sl.), atraktivnost preventivnih aktivnosti, kampanje, programa ili projekta, vremensko trajanje preventivnih aktivnosti, kampanje, programa ili projekta, obim vlastitog doprinosa u provođenju preventivnih aktivnosti, kampanje, programa ili projekta, broj suradnika koji se planiraju uključiti u preventivne aktivnosti, kampanju, program ili projekat i očekivani učinci preventivnih aktivnosti, kampanje, programa ili projekta.

Nepotpuni i nepravovremeni zahtjevi neće se razmatrati.

O rezultatima postupka prijavitelji će biti pismeno obaviješteni osam dana nakon odluke nadležnih tijela Zaklade.

**UPRAVITELJICA ZAKLADE**

**Jelena Blaži**